SL Uradni list Evropske unije C 331/2

Objava zahteve po registraciji na podlagi člena 6(2) Uredbe (EGS) št. 2081/92 o zaščiti označb porekla in geografskih označb

(2005/C 331/02)

Ta objava podeljuje pravico do ugovora na podlagi členov 7 in 12d navedene uredbe. Vsak ugovor tej zahtevi mora biti poslan s posredovanjem pristojnega organa države članice, države članice STO ali tretje države, priznano v skladu s členom 12(3) v roku šestih mesecev od te objave. Spremljajoče utemeljitve za objavo so navedene spodaj in zlasti po točki 4.6 jih je treba šteti za upravičene na podlagi Uredbe (EGS) št. 2081/92.

POVZETEK

UREDBA SVETA (EGS) št. 2081/92

„PATATAS DE PRADES“ ali „PATATES DE PRADES“

ES št.: ES/00232/25.4.2002

ZOP ( ) ZGO (X)

Ta povzetek je informativne narave. Vsi zainteresirani in zlasti proizvajalci zadevnih ZOP ali ZGO se lahko s celotno specifikacijo seznanijo na nacionalni ravni ali pri pristojnih službah Evropske komisije (1).

1. Pristojna služba države članice:

Naziv: Subdirección General de Denominaciones de Calidad y Relaciones Interprofesionales y Contractuales. Dirección General de Alimentación. Subsecretaria de Agricultura, Pesca y Alimentación del Ministerio de Agricultura, Pesca y Alimentación Naslov: Po Infanta Isabel, 1 — E-28071 Madrid Telefon: (34-91) 347 53 94 Telefaks: (34-91) 347 54 10 e-mail: sgcaproagro@mapya.es

2. Group:

Naziv: Pere Casals i Rofes, on behalf of the Cooperativa Agrícola y Caixa Agrària de Prades, S. Coop. C. R. Ltda, Ricard Alabart i Gabriel C/Verge de l'Abellera, 24 de Prades Antonio Anselmo i Pons of C/Verge de l'Abellera, 7 de Prades, Ramon Puigdengoles i Clivillé, C/Mayor, 10 de Prades Baldomero Casals i Musté C/Sant Llorenç, 14 de Prades Joaquim Salvadó i Pocurull, representing the producers C/Verge de l'Abellera, 8 de Prades Naslov: C/Sant Roc, 10, 1er- 2a, E-43364 Prades (Tarragona) Telefon: — Telefaks: — e-mail: — Sestava: pridelovalec ali proizvajalec/predelovalec ( X ) drugo ( )

3. Vrsta proizvoda:

Krompir. Razred 1.6. Sveže ali predelano sadje, zelenjava in žita.

4. Specifikacija

(povzetek pogojev iz člena 4(2))

4.1. Ime: „PATATAS DE PRADES“ ali „PATATES DE PRADES“

4.2. Opis: Proizvod predviden za zaščito je gomolj vrste Solanum tuberosum L, kultivarja „Kennebec“, namenjen za prehrano ljudi, velikosti od 48 do 80 mm, ki lahko v izjemnih primerih zraste tudi do 100 mm.

Kožica je zelo gladka, močna in trdna. Meso je belkasto s čvrsto in mokasto strukturo, s sladkim okusom, ki traja, in z rahlim vonjem po kostanju.

4.3. Geografsko območje: Območje proizvodnje krompirja z zaščiteno geografsko označbo (ZGO) „Patatas de Prades“ obsega zemljišča, ki se nahajajo v občinah Prades, Capafonts, La Febró y Arbolí, vsa iz regije Comarca del Baix Camp, province Tarragona v avtonomni skupnosti Katalonija.

Območje predelave in skladiščenja je isto kot območje proizvodnje.

4.4. Dokazilo o poreklu: …

…

4.5. Metoda pridobivanja: Vsaka rastlina ima 0,50 x 0,70 m prostora, obrodi pet do deset gomoljev, s povprečno gostoto rastlin 28 000 na hektar.

Proizvodni proces se začne s pridelavo certificiranega semena sorte „Kennebec.“ Ta sorta ima nizko rodovitnost, vendar je visoke kakovosti.

Sejanje se začne aprila, seme pa je razdeljeno v brazde. Te se zasujejo pri brazdanju, s čimer se ustvarijo vrste, v katerih raste krompir.

Izkopavanje je ročno in se ne prične pred septembrom, ko rastlina naravno odmre. Izkopavanje se izvaja zelo previdno in se začne dva tedna po tem, ko rastlina naravno odmre.

To omogoča, da kožica ustrezno dozori, ohranja kakovost krompirja, ga dodatno varuje pred poškodbami med pakiranjem in pomaga ohraniti krompir v boljšem stanju. Po izkopavanju se s krompirjem izvedejo naslednji postopki: zunanja kontrola kakovosti in sortiranje/razvrščanje; pakiranje 2 ali 5 kg krompirja v papirnate vrečke, ki prepuščajo zrak in nosijo logotip ZGO; skladiščenje na primernih lokacijah v naravnih temperaturnih in vlažnostnih pogojih in označevanje na zunanji strani vrečke vzdolž logotipa.

4.6. Povezava:

Zgodovinska

Emili Morera Llauradó piše v svojem delu s konca 19.stoletja o dolgi tradiciji gojenja krompirja na tem zaščitenem območju in v njem pripisuje kakovost gomoljev lokalnemu podnebju in višini, na kateri se nahajajo polja, kjer raste krompir.

José Ruy Fernández (1920) je v zvezi z mestom Villa de Prades napisal, da je bil krompir njegov glavni proizvod, najboljši in najbolj iskan ne le v Kataloniji, temveč v celi Španiji ter je, zahvaljujoč odličnosti proizvoda, njegovemu okusu in kakovosti njegove mokaste strukture, narekoval ceno konkurenčnim izdelkom na vseh trgih.

Naravna

Priviligirana lokacija/geografske posebnosti območja (1 000 m nadmorske višine, visoka rodnost peščene silicijeve prsti z rahlo kislim pH, malo padavin, dokaj nizke temperature, vlažni vetrovi, ki pihajo z morja) pozitivno vplivajo na kakovost gomoljev. Vsi ti dejavniki pomenijo, da:

je vegetacijska doba rastline daljša. Dovoljuje le eno izkopavanje na leto, kar pomeni, da so gomolji bolj čvrsti in vsebujejo večji procent sušine.

Krompir, ki ga pridelujejo v območju Prades ima zelo fino kožico in je brez nepravilnosti, po čemer se tudi razlikuje od krompirja iste vrste pridelanega na drugih območjih.

Gomolji se skladiščijo naravno, v odobrenih skladiščih, brez uporabe sredstev proti klitju ali proizvodov, ki bi vplivali na naravni ohranitveni proces krompirja.

Ob upoštevanju zgoraj naštetega lahko sklepamo, da orografski pogoji (natančneje nadmorska višina), značilnosti prsti (glavni dejavnik pri tej vrsti poljščine) in podnebje, skupaj z dolgo tradicijo gojenja krompirja in izkušenj zadevnih kmetovalcev, dajejo krompirju Patatas de Prades lastnosti, značilne za najbolj kakovostne gomolje.

4.7 Organ, pooblaščen za preverjanje skladnosti proizvodov s specifikacijo:

Naziv: CALITAX Naslov: Tuset, 10. E-08006 Barcelona Telefon: (34-93) 217 27 03 Telefaks: (34-93) 218 51 95 e-mail: calitax@arrakis.es

Podjetje Calitax ustreza standardu EN 45011 za krompir.

4.8. Označevanje: Ko je zaščiten krompir poslan na trg, nosi oznako, ki jasno in obvezno kaže ZGO, logotip in ime blagovne znamke in vse druge informacije, ki jih zahteva trenutna zakonodaja.

Ne glede na vrsto pakiranja, v katerem je krompir dan na trg za porabo, bo opremljen z oštevilčeno oznako na sprednji/zadnji strani, ki jo preveri,dobavi in izda regulativni organ v skladu s pravili, ki so določena v priročniku kakovosti. Navedena oznaka je v vseh primerih pritrjena preden je krompir odposlan in na to tako, da se ne more ponovno uporabiti.

4.9. Nacionalne zahteve: Zakon št. 25/1970 z dne 2. decembra 1970 o vinogradih, vinu in alkoholnih pijačah.

Uredba št. 835/1972 z dne 28. marca 1972 o podrobnih pravilih za izvajanje zakona št. 25/1970.

Odredba z dne 25. januarja 1994, ki določa ujemanje med špansko zakonodajo in Uredbo (EGS) št. 2081/92 o zaščiti geografskih označb in označb porekla za kmetijske proizvode in živila.

Kraljeva uredba 1643/1999 z dne 22. oktobra 1999, ki določa pravila za predložitev vlog za vpis v Register zaščitenih označb porekla in zaščitenih geografskih oznak Skupnosti.

(1) Evropska komisija, Generalni direktorat za kmetijstvo – Enota za kakovost kmetijskih proizvodov, B-1049 Bruselj.